

**SIUVĖJO-OPERATORIAUS** **MODULINĖ PROFESINIO MOKYMO PROGRAMA**

*\_\_\_\_\_\_\_\_\_\_\_\_\_\_\_\_\_\_\_\_\_\_*

*(Programos pavadinimas)*

Programos valstybinis kodas ir apimtis mokymosi kreditais:

P21072301, P21072302 – programa, skirta pirminiam profesiniam mokymui, 45 mokymosi kreditai

T21072301 – programa, skirta tęstiniam profesiniam mokymui, 35 mokymosi kreditai

Kvalifikacijos pavadinimas – siuvėjas-operatorius

Kvalifikacijos lygis pagal Lietuvos kvalifikacijų sandarą (LTKS) – II

Minimalus reikalaujamas išsilavinimas kvalifikacijai įgyti:

P21072302 – nereglamentuotas ir mokymasis socialinių įgūdžių ugdymo programoje

P21072301, T21072301 – pradinis išsilavinimas

Reikalavimai profesinei patirčiai (jei taikomi) *–* nėra

Programa parengta įgyvendinant iš Europos Sąjungos struktūrinių fondų lėšų bendrai finansuojamą projektą „Lietuvos kvalifikacijų sistemos plėtra (I etapas)“ (projekto Nr. 09.4.1-ESFA-V-734-01-0001).

# 1. PROGRAMOS APIBŪDINIMAS

**Programos paskirtis.** Siuvėjo-operatoriausmodulinė profesinio mokymo programa skirta kvalifikuotam siuvėjui-operatoriui parengti, kuris gebėtų, prižiūrint aukštesnės kvalifikacijos darbuotojui, pasiruošti siuvimo procesams, siūti siuvinio detales.

**Būsimo darbo specifika.** Asmuo, įgijęs siuvėjo-operatoriaus kvalifikaciją ir prižiūrimas aukštesnės kvalifikacijos darbuotojo, galės dirbti siuvimo paslaugas teikiančiose įmonėse.

Siuvėjas-operatorius savo veikloje vadovaujasi darbuotojų saugos ir sveikatos, ergonomikos, darbo higienos, priešgaisrinės saugos, aplinkosaugos reikalavimais. Jam būtinos šios asmeninės savybės: tikslumas, kruopštumas, atsakingumas ir darbštumas.

Dirbama uždarose patalpose, universaliosiomis ir specialiosiomis siuvimo mašinomis.

Darbuotojui privalu atlikti sveikatos profilaktinį patikrinimą ir turėti asmens medicininę knygelę arba privalomojo sveikatos patikrinimo medicininę pažymą.

**2. PROGRAMOS PARAMETRAI**

|  |  |  |  |  |  |
| --- | --- | --- | --- | --- | --- |
| **Valstybinis kodas** | **Modulio pavadinimas** | **LTKS lygis** | **Apimtis mokymosi kreditais** | **Kompetencijos** | **Kompetencijų pasiekimą iliustruojantys mokymosi rezultatai** |
| **Įvadinis modulis (iš viso 1 mokymosi kreditas)\*** | | | | | |
| 2000001 | Įvadas į profesiją | II | 1 | Pažinti profesiją. | Apibrėžti siuvėjo-operatoriaus profesiją.  Nusakyti bendrais bruožais siuvėjo-operatoriaus veiklos procesus.  Demonstruoti jau turimus, neformaliuoju ir (arba) savaiminiu būdu įgytus siuvėjo-operatoriaus kvalifikacijai būdingus gebėjimus. |
| **Bendrieji moduliai (iš viso 4 mokymosi kreditai)\*** | | | | | |
| 2102201 | Saugus elgesys ekstremaliose situacijose | II | 1 | Saugiai elgtis ekstremaliose situacijose. | Apibūdinti ekstremalių situacijų tipus, galimus pavojus.  Įvardyti saugaus elgesio ekstremaliose situacijose reikalavimus ir instrukcijas, garsinius civilinės saugos signalus. |
| 2102102 | Sąmoningas fizinio aktyvumo reguliavimas | II | 1 | Reguliuoti fizinį aktyvumą. | Išvardyti fizinio aktyvumo formas.  Demonstruoti asmeninį fizinį aktyvumą.  Taikyti nesudėtingas fizinio aktyvumo formas, atsižvelgiant į darbo specifiką. |
| 2102202 | Darbuotojų sauga ir sveikata | II | 2 | Tausoti sveikatą ir saugiai dirbti. | Įvardyti darbuotojų saugos ir sveikatos reikalavimus, keliamus darbo vietai. |
| **Kvalifikaciją sudarančioms kompetencijoms įgyti skirti moduliai (iš viso 30 mokymosi kreditų)** | | | | | |
| *Privalomieji (iš viso 30 mokymosi kreditų)* | | | | | |
| 207230001 | Pasiruošimas siuvimo procesams | II | 10 | Paruošti darbo vietą ir įrangą siuvimo procesams pagal nurodymus. | Apibūdinti siuvimo technologinę įranga, inventorių, įrankius.  Nustatyti siuvimo įrangos režimus remiantis instrukcijomis.  Paruošti siuvimo įrangą. |
| Paruošti kirpinius ir furnitūrą pagal nurodymus. | Paruošti pagrindinius ir pagalbinius kirpinius pagal technologinę gaminio dokumentaciją.  Paruošti siuvimo procesui reikalingą furnitūrą pagal nurodymus. |
| 207230002 | Siuvinio detalių siuvimas | II | 20 | Atlikti siuvimo operacijas pagal nurodymus. | Išvardyti tarpusavyje susijusių technologinių operacijų atlikimo seką.  Atlikti rankinius siuvimo darbus.  Siūti mašinines siūles, laikantis įrenginių eksploatavimo ir saugumo instrukcijų. |
| Siūti atskiras siuvinių detales pagal nurodymus. | Išvardyti tekstilinių medžiagų asortimentą ir jų technologines savybes.  Išvardyti drabužių asortimentą, jų detales, kirpinius.  Siūti drabužių ir kitų siuvinių siuvimo technologinius elementus pagal nurodymus. |
| Atlikti baigiamuosius siuvimo darbus pagal nurodymus. | Atlikti furnitūros tvirtinimą, kilpų ir lankelių išsiuvimą pagal nurodymus.  Atlikti smulkiąją gaminio apdailą pagal nurodymus.  Atlikti nesudėtingus rankinio siuvinėjimo darbus pagal nurodymus. |
| **Pasirenkamieji moduliai (iš viso 5 mokymosi kreditai)**\* | | | | | |
| 207230003 | Drėgminis šiluminis apdorojimas | II | 5 | Paruošti darbo vietą ir įrangą drėgminiam šiluminiam apdorojimui pagal nurodymus. | Išvardyti drėgminio šiluminio apdorojimo įrangą.  Paruošti darbo vietą drėgminio šiluminio apdorojimo darbams atlikti.  Paruošti drėgminio šiluminio apdorojimo įrangą. |
| Atlikti drėgminio šiluminio apdorojimo darbus pagal nurodymus. | Nustatyti drėgminio šiluminio apdorojimo įrangos režimus pagal gaminio dokumentaciją.  Atlikti darbus su drėgminio šiluminio apdorojimo įranga, laikantis eksploatavimo reikalavimų.  Atlikti specializuotus su drėgminiu apdorojimu susijusius darbus. |
| 207230004 | Darbo drabužių detalių siuvimas | II | 5 | Siūti darbo drabužių detales pagal nurodymus. | Išvardyti darbo drabužių medžiagų asortimentą ir jų technologines savybes.  Išvardyti darbo drabužių asortimentą, jų detales, pagrindinius ir pagalbinius kirpinius.  Siūti darbo drabužių siuvimo technologinius elementus. |
| Atlikti darbo drabužių baigiamuosius siuvimo darbus pagal nurodymus. | Atlikti furnitūros tvirtinimą, kilpų išsiuvimą pagal nurodymus.  Atlikti smulkiąją darbo drabužių apdailą pagal nurodymus. |
| **Baigiamasis modulis (iš viso 5 mokymosi kreditai)** | | | | | |
| 2000002 | Įvadas į darbo rinką | II | 5 | Formuoti darbinius įgūdžius realioje darbo vietoje. | Susipažinti su būsimo darbo specifika ir darbo vieta.  Įvardyti asmenines integracijos į darbo rinką galimybes.  Demonstruoti realioje darbo vietoje įgytas kompetencijas. |

\* Šie moduliai vykdant tęstinį profesinį mokymą neįgyvendinami, o darbuotojų saugos ir sveikatos bei saugaus elgesio ekstremaliose situacijose mokymas integruojamas į kvalifikaciją sudarančioms kompetencijoms įgyti skirtus modulius.

**3. REKOMENDUOJAMA MODULIŲ SEKA**

|  |  |  |  |  |
| --- | --- | --- | --- | --- |
| **Valstybinis kodas** | **Modulio pavadinimas** | **LTKS lygis** | **Apimtis mokymosi kreditais** | **Asmens pasirengimo mokytis modulyje reikalavimai (jei taikoma)** |
| **Įvadinis modulis (iš viso 1 mokymosi kreditas)** | | | | |
| 2000001 | Įvadas į profesiją\* | II | 1 | *Netaikoma.* |
| **Bendrieji moduliai (iš viso 4 mokymosi kreditai)** | | | | |
| 2102201 | Saugus elgesys ekstremaliose situacijose\* | II | 1 | *Netaikoma.* |
| 2102102 | Sąmoningas fizinio aktyvumo reguliavimas\* | II | 1 | *Netaikoma.* |
| 2102202 | Darbuotojų sauga ir sveikata\* | II | 2 | *Netaikoma.* |
| **Kvalifikaciją sudarančioms kompetencijoms įgyti skirti moduliai (iš viso 30 mokymosi kreditų)** | | | | |
| *Privalomieji (iš viso 30 mokymosi kreditų)* | | | | |
| 207230001 | Pasiruošimas siuvimo procesams | II | 10 | *Netaikoma.* |
| 207230002 | Siuvinio detalių siuvimas | II | 20 | *Baigtas šis modulis:*  Pasiruošimas siuvimo procesams |
| **Pasirenkamieji moduliai (iš viso 5 mokymosi kreditai)** | | | | |
| 207230003 | Drėgminis šiluminis apdorojimas | II | 5 | *Baigti šie moduliai:*  Pasiruošimas siuvimo procesams  Siuvinio detalių siuvimas |
| 207230004 | Darbo drabužių detalių siuvimas |  | 5 | *Baigti šie moduliai:*  Pasiruošimas siuvimo procesams  Siuvinio detalių siuvimas |
| **Baigiamasis modulis (iš viso 5 mokymosi kreditai)** | | | | |
| 2000002 | Įvadas į darbo rinką\* | II | 5 | *Baigti visi siuvėjo-operatoriaus kvalifikaciją sudarantys privalomieji moduliai.* |

\* Šie moduliai vykdant tęstinį profesinį mokymą neįgyvendinami, o darbuotojų saugos ir sveikatos bei saugaus elgesio ekstremaliose situacijose mokymas integruojamas į kvalifikaciją sudarančioms kompetencijoms įgyti skirtus modulius.

# 4. REKOMENDACIJOS DĖL PROFESINEI VEIKLAI REIKALINGŲ BENDRŲJŲ KOMPETENCIJŲ UGDYMO

|  |  |
| --- | --- |
| **Bendrosios kompetencijos** | **Bendrųjų kompetencijų pasiekimą iliustruojantys mokymosi rezultatai** |
| Raštingumo kompetencija | Rašyti gyvenimo aprašymą, motyvacinį laišką, prašymą, ataskaitą, elektroninį laišką.  Bendrauti vartojant profesinę terminiją. |
| Daugiakalbystės kompetencija | Rašyti gyvenimo aprašymą, motyvacinį laišką, prašymą, elektroninį laišką.  Bendrauti užsienio kalba darbinėje aplinkoje.  Išvardyti pagrindinius įrenginius ir įrankius užsienio kalba. |
| Matematinė kompetencija ir gamtos mokslų, technologijų ir inžinerijos kompetencija | Apskaičiuoti detalių kiekį siuviniuose.  Atlikti aritmetinius veiksmus.  Naudotis matavimo prietaisais. |
| Skaitmeninė kompetencija | Surasti darbui reikalingą informaciją internete.  Rinkti ir saugoti reikalingą darbui informaciją.  Bendrauti elektroninėje aplinkoje. |
| Asmeninė, socialinė ir mokymosi mokytis kompetencija | Įsivertinti turimas žinias ir gebėjimus.  Rasti informaciją apie tolesnio mokymosi galimybes, kvalifikacijos kėlimą.  Pritaikyti turimas žinias ir gebėjimus dirbant individualiai ir kolektyve. |
| Pilietiškumo kompetencija | Valdyti savo psichologines būsenas, pojūčius ir savybes.  Pagarbiai elgtis su kolegomis.  Gerbti save, kitus, savo šalį ir jos tradicijas. |
| Verslumo kompetencija | Rodyti iniciatyvą darbe, namie, kitoje aplinkoje.  Padėti aplinkiniams, kada jiems reikia pagalbos.  Dirbti pagal pavestas užduotis. |
| Kultūrinio sąmoningumo ir raiškos kompetencija | Pažinti įvairių šalies regionų tradicijas ir papročius.  Pažinti įvairių šalių kultūrinius skirtumus. |

**5. PROGRAMOS STRUKTŪRA, VYKDANT PIRMINĮ IR TĘSTINĮ PROFESINĮ MOKYMĄ**

|  |  |
| --- | --- |
| **Kvalifikacija – siuvėjas-operatorius, LTKS lygis II** | |
| **Programos, skirtos pirminiam profesiniam mokymui, struktūra** | **Programos, skirtos tęstiniam profesiniam mokymui, struktūra** |
| *Įvadinis modulis (iš viso 1 mokymosi kreditas)*  Įvadas į profesiją, 1 mokymosi kreditas | *Įvadinis modulis (0 mokymosi kreditų)*  – |
| *Bendrieji moduliai (iš viso 4 mokymosi kreditai)*  Saugus elgesys ekstremaliose situacijose, 1 mokymosi kreditas  Sąmoningas fizinio aktyvumo reguliavimas, 1 mokymosi kreditas  Darbuotojų sauga ir sveikata, 2 mokymosi kreditai | *Bendrieji moduliai (0 mokymosi kreditų)*  – |
| *Kvalifikaciją sudarančioms kompetencijoms įgyti skirti moduliai (iš viso 30 mokymosi kreditų)*  Pasiruošimas siuvimo procesams, 10 mokymosi kreditų  Siuvinio detalių siuvimas, 20 mokymosi kreditų | *Kvalifikaciją sudarančioms kompetencijoms įgyti skirti moduliai (iš viso 30 mokymosi kreditų)*  Pasiruošimas siuvimo procesams, 10 mokymosi kreditų  Siuvinio detalių siuvimas, 20 mokymosi kreditų |
| *Pasirenkamieji moduliai (iš viso 5 mokymosi kreditai)*  Drėgminis šiluminis apdorojimas, 5 mokymosi kreditai  Darbo drabužių detalių siuvimas, 5 mokymosi kreditai | *Pasirenkamieji moduliai (0 mokymosi kreditų)*  – |
| *Baigiamasis modulis (iš viso 5 mokymosi kreditai)*  Įvadas į darbo rinką, 5 mokymosi kreditai | *Baigiamasis modulis (iš viso 5 mokymosi kreditai)*  Įvadas į darbo rinką, 5 mokymosi kreditai |

**Pastabos**

* Vykdant pirminį profesinį mokymą asmeniui, jaunesniam nei 16 metų ir neturinčiam pagrindinio išsilavinimo, turi būti sudaromos sąlygos mokytis pagal pagrindinio ugdymo programą *(jei taikoma)*.
* Vykdant pirminį profesinį mokymą asmeniui turi būti sudaromos sąlygos mokytis pagal vidurinio ugdymo programą *(jei taikoma)*.
* Vykdant tęstinį profesinį mokymą asmens ankstesnio mokymosi pasiekimai įskaitomi švietimo ir mokslo ministro nustatyta tvarka.
* Tęstinio profesinio mokymo programos modulius gali vesti mokytojai, įgiję andragogikos žinių ir turintys tai pagrindžiantį dokumentą arba turintys neformaliojo suaugusiųjų švietimo patirties.
* Saugaus elgesio ekstremaliose situacijose modulį vedantis mokytojas turi būti baigęs civilinės saugos mokymus pagal Priešgaisrinės apsaugos ir gelbėjimo departamento direktoriaus patvirtintą mokymo programą ir turėti tai pagrindžiantį dokumentą.
* Tęstinio profesinio mokymo programose darbuotojų saugos ir sveikatos mokymas integruojamas į kvalifikaciją sudarančioms kompetencijoms įgyti skirtus modulius. Darbuotojų saugos ir sveikatos mokoma pagal Mokinių, besimokančių pagal pagrindinio profesinio mokymo programas, darbuotojų saugos ir sveikatos programos aprašą, patvirtintą Lietuvos Respublikos švietimo ir mokslo ministro 2005 m. rugsėjo 28 d. įsakymu Nr. ISAK-1953 „Dėl Mokinių, besimokančių pagal pagrindinio profesinio mokymo programas, darbuotojų saugos ir sveikatos programos aprašo patvirtinimo“. Darbuotojų saugos ir sveikatos mokymą vedantis mokytojas turi būti baigęs darbuotojų saugos ir sveikatos mokymus ir turėti tai pagrindžiantį dokumentą.
* Tęstinio profesinio mokymo programose saugaus elgesio ekstremaliose situacijose mokymas integruojamas pagal poreikį į kvalifikaciją sudarančioms kompetencijoms įgyti skirtus modulius.

**6. PROGRAMOS MODULIŲ APRAŠAI**

**6.1. ĮVADINIS MODULIS**

**Modulio pavadinimas – „Įvadas į profesiją“**

|  |  |  |
| --- | --- | --- |
| Valstybinis kodas | 2000001 | |
| Modulio LTKS lygis | II | |
| Apimtis mokymosi kreditais | 1 | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Pažinti profesiją. | 1.1. Apibrėžti siuvėjo-operatoriaus profesiją. | **Tema. *Siuvėjo-operatoriaus profesija, jos specifika ir galimybės darbo rinkoje***   * Siuvėjo-operatoriaus profesijos samprata * Asmeninės savybės reikalingos siuvėjo-operatoriaus profesijai * Siuvėjo-operatoriaus profesinės galimybės |
| 1.2. Nusakyti bendrais bruožais siuvėjo-operatoriaus veiklos procesus. | **Tema. *Siuvėjo-operatoriaus veiklos procesai, funkcijos ir uždaviniai***   * Siuvėjo-operatoriaus veiklos procesai, funkcijos ir uždaviniai |
| 1.3. Demonstruoti jau turimus, neformaliuoju ir (arba) savaiminiu būdu įgytus siuvėjo-operatoriaus kvalifikacijai būdingus gebėjimus. | **Tema. *Siuvėjo-operatoriaus modulinė profesinio mokymo programa***   * Mokymo programos tikslai ir uždaviniai, mokymosi formos ir metodai * Mokymo programos mokymosi pasiekimų vertinimo kriterijai ir formos (metodai)   **Tema. *Turimų gebėjimų, įgytų savaiminių ir (arba) neformaliuoju būdu, vertinimas ir lygių nustatymas***   * Žinių, gebėjimų ir vertybinių nuostatų, reikalingų siuvėjo-operatoriaus profesijai, demonstravimas |
| Mokymosi pasiekimų vertinimo kriterijai | Siūlomas įvadinio modulio įvertinimas – *įskaityta (neįskaityta).* | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Siuvėjo-operatoriaus modulinė profesinio mokymo programa * Testas turimiems gebėjimams vertinti   *Mokymo(si) priemonės:*   * Techninės priemonės mokymo (si) medžiagai iliustruoti, vizualizuoti, pristatyti | |
| Reikalavimai teorinio ir praktinio mokymo vietai | Klasė ar kita mokymuisi pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) siuvėjo ar lygiavertę kvalifikaciją arba polimerų ir tekstilės technologijos studijų krypties ar lygiavertį išsilavinimą, arba ne mažesnę kaip 3 metų siuvėjo profesinės veiklos patirtį. | |

**6.2. KVALIFIKACIJĄ SUDARANČIOMS KOMPETENCIJOMS ĮGYTI SKIRTI MODULIAI**

**6.2.1. Privalomieji moduliai**

**Modulio pavadinimas – „Pasiruošimas siuvimo procesams“**

|  |  |  |
| --- | --- | --- |
| Valstybinis kodas | 207230001 | |
| Modulio LTKS lygis | II | |
| Apimtis mokymosi kreditais | 10 | |
| Asmens pasirengimo mokytis modulyje reikalavimai (jei taikoma) | Netaikoma | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Paruošti darbo vietą ir įrangą siuvimo procesams pagal nurodymus. | 1.1. Apibūdinti siuvimo technologinę įranga, inventorių, įrankius. | **Tema.** ***Siuvimo technologinės įrangos, inventoriaus, įrankių klasifikavimas***   * Siuvimo technologinės įrangos rūšys, klasifikacija * Siuvimo technologinės įrangos paskirtis * Siuvimo inventoriaus ir įrankių įvairovė * Siuvimo inventoriaus ir įrankių paskirtis   **Tema.** ***Bendros žinios apie siuvimo mašinas***   * Siuvimo mašinos dalys, paskirtis * Tipiniai siuvimo mašinų mechanizmai (adatų, šaudyklių ir kilpiklių, siūlvedžio, medžiagos transportavimo) * Darbo vietos ergonominiai reikalavimai |
| 1.2. Nustatyti siuvimo įrangos režimus remiantis instrukcijomis. | **Tema. *Šaudyklinio dygsnio siuvamosios mašinos režimų nustatymas***   * Adatų mechanizmo nustatymai * Dygsnio formavimo principai * Medžiagos transportavimo sistemos nustatymas   **Tema.** ***Kraštų apsiūlėjimo mašinos režimų nustatymas***   * Dygsnio formavimo principai * Adatų mechanizmo nustatymai * Kilpikliai * Medžiagos transportavimo mechanizmas * Peilio mechanizmas   **Tema.** ***Mažosios mechanizacijos priemonės***   * Mažosios mechanizacijos įvairovė, paskirtis * Mažosios mechanizacijos pritaikymas |
| 1.3. Paruošti siuvimo įrangą. | **Tema. *Universalios siuvimo mašinos paruošimas siūti***   * Adatos ir šaudyklinio siūlo užtaisymas * Siūlų įtempimo, dygsnio tankumo, siūlų pločio nustatymai pagal pateiktas instrukcijas * Siuvimo mašinų sutrikimai ir jų šalinimas informuojant aukštesnės kvalifikacijos darbuotojus   **Tema.** ***Kraštų apsiūlėjimo mašinos paruošimas darbui***   * Siūlų įvėrimas ir dygsnio reguliavimas * Kraštų apsiūlėjimo mašinos sutrikimai ir jų šalinimas informuojant aukštesnės kvalifikacijos darbuotojus   **Tema.** ***Universaliųjų ir specialiųjų pramoninių siuvimo mašinų eksploatavimas***   * Taisyklės ir priežiūra dirbant su universaliomis siuvimo mašinomis * Taisyklės dirbant ir prižiūrint kraštų apsiūlėjimo mašinas * Taisyklės ir priežiūra dirbant su specialiomis siuvimo mašinomis * Saugumo instrukcijos |
| 2. Paruošti kirpinius ir furnitūrą pagal nurodymus. | 2.1. Paruošti pagrindinius ir pagalbinius kirpinius pagal technologinę gaminio dokumentaciją. | **Tema.** ***Technologinė gaminio dokumentacija***   * Įmonėje naudojama technologinė dokumentacija * Skaityti technologinę dokumentaciją   **Tema. *Pagrindinių ir pagalbinių kirpinių paruošimas***   * Kirpinių žymėjimas rankiniu būdu pagal nurodymus * Pagrindinių ir pagalbinių kirpinių komplektavimas |
| 2.2. Paruošti siuvimo procesui reikalingą furnitūrą pagal nurodymus. | **Tema.** ***Siuvimo procesui reikalinga furnitūra***   * Siuvimo furnitūros asortimentas ir paskirtis * Furnitūros paruošimas siuvimo procesui pagal nurodymus |
| Mokymosi pasiekimų vertinimo kriterijai | Pasirūpinta tinkama ir tvarkinga išvaizda, dėvėti švarūs ir tinkami darbo drabužiai bei apavas. Dirbant laikytasi asmens higienos reikalavimų, darbo poza atitiko ergonominius reikalavimus.  Apibūdinta siuvimo technologinė įranga, inventorius, įrankiai. Apibūdintos siuvimo mašinų dalys, jų paskirtis ir siuvimo mašinų mechanizmai. Remiantis aukštesnės kvalifikacijos asmens pateiktomis instrukcijomis nustatyti universalių ir kraštų apsiūlėjimo siuvimo mašinų režimai. Laikantis mašinų eksploatavimo taisyklių paruošta darbui siuvimo įranga (universali siuvimo mašina, kraštų apsiūlėjimo mašina). Pagal technologinę gaminio dokumentaciją paruošti pagrindiniai ir pagalbiniai kirpiniai. Pagal nurodymus paruošta siuvimo procesui reikalinga furnitūra.  Sutvarkyta darbo vieta pagal reikalavimus. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga   *Mokymo(si) priemonės:*   * Techninės priemonės mokymo(si) medžiagai iliustruoti, vizualizuoti, pristatyti * Įvairios pagrindinės, pagalbinės tekstilinės medžiagos ir jų priedai, furnitūros pavyzdžiai * Siuvimo technologinės įrangos eksploatavimo reikalavimai | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo klasė (patalpa), aprūpinta universaliomis ir specialiosios paskirties siuvimo mašinomis, mažosios mechanizacijos įtaisais. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) siuvėjo ar lygiavertę kvalifikaciją arba polimerų ir tekstilės technologijos studijų krypties ar lygiavertį išsilavinimą, arba ne mažesnę kaip 3 metų siuvėjo profesinės veiklos patirtį. | |

**Modulio pavadinimas – „Siuvinio detalių siuvimas“**

|  |  |  |
| --- | --- | --- |
| Valstybinis kodas | 207230002 | |
| Modulio LTKS lygis | II | |
| Apimtis mokymosi kreditais | 20 | |
| Asmens pasirengimo mokytis modulyje reikalavimai (jei taikoma) | *Baigtas šis modulis:*  Pasiruošimas siuvimo procesams | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Atlikti siuvimo operacijas pagal nurodymus. | 1.1. Išvardyti tarpusavyje susijusių technologinių operacijų atlikimo seką. | **Tema.** ***Tarpusavyje susijusių technologinių operacijų atlikimo seka***   * Drabužių gamybos procesai * Drabužių technologinių operacijų atlikimo seka |
| 1.2. Atlikti rankinius siuvimo darbus. | **Tema.** ***Rankiniai darbai***   * Rankinių dygsnių klasifikacija, paskirtis * Rankinių dygsnių atlikimui reikalingos priemonės ir įrankiai * Rankinių darbų atlikimas, laikantis technologinių reikalavimų |
| 1.3. Siūti mašinines siūles, laikantis įrenginių eksploatavimo ir saugumo instrukcijų. | **Tema.** ***Mašininės siūlės***   * Mašininių siūlių klasifikacija ir paskirtis * Techniniai mašininių siūlių atlikimo reikalavimai   **Tema.** ***Mašininių siūlių siuvimas***   * Jungiamųjų siūlių siuvimas * Kraštinių siūlių siuvimas * Apdailos peltakių ir mašininių siūlių siuvimas   **Tema. *Įrenginių eksploatavimo ir saugumo instrukcijos siuvant mašinines siūles***   * Įrenginių eksploatavimo instrukcijos * Saugumo instrukcijos   **Tema. *Tiesių, kreivų, figūrinių bei laužytų siūlių linijų siuvimas***   * Techniniai tiesių, kreivų, figūrinių bei laužytų siūlių linijų siuvimo reikalavimai pagal standartus * Siūlių siuvimas, pritaikymas |
| 2. Siūti atskiras siuvinių detales pagal nurodymus. | 2.1. Išvardyti tekstilinių medžiagų asortimentą ir jų technologines savybes. | **Tema.** ***Austinių medžiagų asortimentas ir jų technologinės savybės***   * Austinių medžiagų asortimentas, paskirtis * Austinių medžiagų technologinės savybės   **Tema.** ***Megztų* (*trikotažinių) medžiagų asortimentas ir jų technologinės savybės***   * Megztų (trikotažinių) medžiagų asortimentas, paskirtis * Megztų (trikotažinių) medžiagų technologinės savybės   **Tema.** ***Neaustinių medžiagų asortimentas ir jų technologinės savybės***   * Neaustinių medžiagų asortimentas, paskirtis * Neaustinių medžiagų technologinės savybės   **Tema.** ***Kompozicinių medžiagų asortimentas ir jų technologinės savybės***   * Kompozicinių medžiagų asortimentas, paskirtis * Kompozicinių medžiagų technologinės savybės   **Tema.** ***Natūralių ir dirbtinių kailių asortimentas ir jų technologinės savybės***   * Natūralių ir dirbtinių kailių medžiagų asortimentas, paskirtis * Natūralių ir dirbtinių kailių medžiagų technologinės savybės   **Tema.** ***Natūralių ir dirbtinių odų asortimentas ir jų savybės***   * Natūralių ir dirbtinių odų medžiagų asortimentas, paskirtis * Natūralių ir dirbtinių odų medžiagų technologinės savybės |
| 2.2. Išvardyti drabužių asortimentą, jų detales, kirpinius. | **Tema.** ***Drabužių asortimentas***   * Drabužių klasifikavimas pagal paskirtį * Drabužių klasifikavimas pagal konstrukciją   **Tema.** ***Drabužių detalės***   * Detalės skirstomos pagal padėtį drabužyje ir paskirtį * Pagrindinės petinių drabužių detalės * Pagrindinės juosmeninių drabužių detalės   **Tema. *Drabužių detalių kirpiniai, išilginė siūlo kryptis***   * Pagrindiniai petinių drabužių kirpiniai, išilginė siūlo kryptis * Pagrindiniai juosmeninių drabužių kirpiniai, išilginė siūlo kryptis |
| 2.3. Siūti drabužių ir kitų siuvinių siuvimo technologinius elementus pagal nurodymus. | **Tema.** ***Mažųjų detalių apdorojimas***   * Antkišenių apdorojimas * Diržų apdorojimas * Įsiuvų ir klosčių apdorojimas   **Tema.** ***Nesudėtingų siuvinių technologiniai elementai***   * Servetėlių ir staltiesių technologiniai elementai * Patalynės technologiniai elementai   **Tema.** ***Juosmeninių drabužių technologiniai elementai***   * Kišenių apdorojimas * Užsago technologiniai elementai * Juosmens apdorojimas * Skeltukų apdorojimas * Detalių kraštų apdorojimo elementai   **Tema.** ***Petinių drabužių technologiniai elementai***   * Kišenių apdorojimas * Užsago apdorojimas * Apykaklių apdorojimas ir įsiuvimas * Rankovių apdorojimas * Priekio ir nugaros detalių apdorojimas |
| 3. Atlikti baigiamuosius siuvimo darbus pagal nurodymus. | 3.1. Atlikti furnitūros tvirtinimą, kilpų ir lankelių išsiuvimą pagal nurodymus. | **Tema.** ***Furnitūros tvirtinimas***   * Sagų prisiuvimas rankiniu būdu * Sagų prisiuvimas specialiomis mašinomis pagal nurodymus * Kabliukų, sagčių, spraudžių tvirtinimas pagal nurodymus * **Tema. *Kilpų išsiuvimas*** * Kilpų žymėjimas, paskirtis * Kilpų išmušimas specialiomis mašinomis pagal nurodymus |
| 3.2. Atlikti smulkiąją gaminio apdailą pagal nurodymus. | **Tema.** ***Smulkioji gaminio apdaila***   * Smulkiosios apdailos tvirtinimas rankiniu būdu (lipdukai, folija) * Smulkiosios apdailos tvirtinimas specialiosiomis mašinomis pagal nurodymus * Metalinių ženkliukų, akučių kniedijimas specialia įranga |
| 3.3. Atlikti nesudėtingus rankinio siuvinėjimo darbus pagal nurodymus. | **Tema.** ***Nesudėtingas rankinis siuvinėjimas***   * Siuvinėjimo dygsniai * Rankinio siuvinėjimo pritaikymas drabužiuose |
| Mokymosi pasiekimų vertinimo kriterijai | Pasirūpinta tinkama ir tvarkinga išvaizda, dėvėti švarūs ir tinkami darbo drabužiai bei apavas. Dirbant laikytasi asmens higienos reikalavimų, darbo poza atitiko ergonominius reikalavimus.  Išvardyta tarpusavyje susijusių technologinių operacijų atlikimo seka. Laikantis technologinių reikalavimų pademonstruoti rankinio siuvimo darbai. Laikantis įrenginių eksploatavimo ir saugumo instrukcijų pademonstruotos technologiškai tikslios mašininės siūlės. Pademonstruotas tiesių, kreivų, figūrinių bei laužytų siūlių linijų siuvimas. Išvardytas tekstilinių medžiagų asortimentas ir jų technologinės savybės. Išvardytas drabužių asortimentas, jų detalės, kirpiniai, išilginė siūlo kryptis. Pagal nurodymus pasiūti drabužių ir kitų siuvinių siuvimo technologiniai elementai (mažosios detalės, nesudėtingi siuviniai, juosmeninių ir petinių drabužių technologiniai elementai). Pagal nurodymus pademonstruotas furnitūros (sagų, kabliukų, sagčių, spraudžių) tvirtinimas, kilpų ir lankelių išsiuvimas. Pagal nurodymus pademonstruotas smulkiosios gaminio apdailos tvirtinimas. Pagal nurodymus pademonstruotas nesudėtingas rankinis siuvinėjimas.  Sutvarkyta darbo vieta pagal reikalavimus | |
| Reikalavimai mokymui skirtiems metodiniams ir materialiesiems ištekliams | * *Mokymo(si) medžiaga:* * Vadovėliai ir kita mokomoji medžiaga   *Mokymo(si) priemonės:*   * Techninės priemonės mokymo(si) medžiagai iliustruoti, vizualizuoti, pristatyti * Pagrindinių ir pagalbinių medžiagų pavyzdžiai * Drabužių technologinių elementų pavyzdžiai * Drabužių detalių, kirpinių pavyzdžiai * Furnitūros, smulkios apdailos elementų pavyzdžiai | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo klasė (patalpa), aprūpinta universaliomis ir kraštų apsiūlėjimo, kilpų apsiūlėjimo mašinomis, lyginimo įranga, furnitūros tvirtinimo įranga, specialia kniedijimo įranga. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) siuvėjo ar lygiavertę kvalifikaciją arba polimerų ir tekstilės technologijos studijų krypties ar lygiavertį išsilavinimą, arba ne mažesnę kaip 3 metų siuvėjo profesinės veiklos patirtį. | |

**6.3. PASIRENKAMIEJI MODULIAI**

**Modulio pavadinimas – „Drėgminis šiluminis apdorojimas“**

|  |  |  |
| --- | --- | --- |
| Valstybinis kodas | 207230003 | |
| Modulio LTKS lygis | II | |
| Apimtis mokymosi kreditais | 5 | |
| Asmens pasirengimo mokytis modulyje reikalavimai (jei taikoma) | Pasiruošimas siuvimo procesams  Siuvinio detalių siuvimas | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1. Paruošti darbo vietą ir įrangą drėgminiam šiluminiam apdorojimui pagal nurodymus. | 1.1. Išvardyti drėgminio šiluminio apdorojimo įrangą. | **Tema. *Bendros žinios apie drėgminį šiluminį siuvinių apdorojimą***   * Drėgminio šiluminio apdorojimo paskirtis * Drėgminio šiluminio apdorojimo būdai   **Tema.** ***Drėgminio šiluminio apdorojimo įranga***   * Lyginimo įrenginiai ir papildomos lyginimo priemonės * Lyginimo presai * Garo oro manekenai |
| 1.2. Paruošti darbo vietą drėgminio šiluminio apdorojimo darbams atlikti. | **Tema.** ***Drėgminio šiluminio apdorojimo darbo vietos paruošimas pagal nurodymus***   * Darbo vietos ergonominiai reikalavimai dirbant su lyginimo įrenginiais ir papildomomis priemonėmis * Darbo vietos ergonominiai reikalavimai dirbant su lyginimo presais * Darbo vietos ergonominiai reikalavimai dirbant su oro garo manekenais |
| 1.3. Paruošti drėgminio šiluminio apdorojimo įrangą. | **Tema.** ***Drėgminio šiluminio apdorojimo įrangos veikimo principai***   * Lyginimo įrengimų veikimo principai * Lyginimo preso veikimas * Oro garo manekeno veikimas   **Tema.** ***Drėgminio šiluminio apdorojimo įrangos paruošimas darbui***   * Nesudėtingų problemų ir trikdžių nustatymas * Saugaus darbo taisyklės dirbant su drėgminio šiluminio apdorojimo įranga * Aukštesnės kvalifikacijos darbuotojų informavimo tvarka dėl atsiradusių trikdžių |
| 2. Atlikti drėgminio šiluminio apdorojimo darbus pagal nurodymus. | 2.1. Nustatyti drėgminio šiluminio apdorojimo įrangos režimus pagal gaminio dokumentaciją. | **Tema.** ***Medžiagų drėgminio šiluminio apdorojimo režimai***   * Medžiagų savybės įtakojančios drėgminio šiluminio apdorojimo darbus * Gaminio ar detalių konstrukcija įtakojanti drėgminio šiluminio apdorojimo darbus   **Tema.** ***Drėgminio šiluminio apdorojimo įrangos režimų pagal gaminio ar detalių medžiagos technologines savybes nustatymas pagal nurodymus***   * Lygintuvų, lyginimo stalų režimų nustatymas pagal gaminio ar detalių medžiagos technologines savybes * Lyginimo presų režimų nustatymas pagal gaminio ar detalių medžiagos technologines savybes * Oro garo manekenų režimų nustatymas pagal gaminio ar detalių medžiagos technologines savybes |
| 2.2. Atlikti darbus su drėgminio šiluminio apdorojimo įranga, laikantis eksploatavimo reikalavimų. | **Tema.** ***Darbas su drėgminio šiluminio apdorojimo įranga***   * Darbuotojo veiksmai dirbant su lyginimo įranga ir papildomomis lyginimo priemonėmis * Darbuotojo veiksmai dirbant su lyginimo presais * Darbuotojo veiksmai dirbant su oro garo manekenais   **Tema*. Kasdieninė ir profilaktinė drėgminio šiluminio apdorojimo įrangos priežiūra, remiantis įrangos eksploatavimo reikalavimais***   * Kasdieninė ir profilaktinė lygintuvų priežiūra, remiantis eksploatavimo reikalavimais * Kasdieninė ir profilaktinė presų priežiūra, remiantis eksploatavimo reikalavimais * Kasdieninė ir profilaktinė oro garo manekenų priežiūra, remiantis eksploatavimo reikalavimais * Saugaus darbo instrukcijos |
| 2.3. Atlikti specializuotus su drėgminiu apdorojimu susijusius darbus. | **Tema.** ***Specializuoti su drėgminiu šiluminiu apdorojimu susiję darbai pagal nurodymus***   * Detalių dubliavimas * Kiti su drėgminiu šiluminiu apdorojimu susiję darbai (minkštinimas, standinimas, padengimas antistatinio poveikio medžiaga) |
| Mokymosi pasiekimų vertinimo kriterijai | Pasirūpinta tinkama ir tvarkinga išvaizda, dėvėti švarūs ir tinkami darbo drabužiai bei apavas. Dirbant laikytasi asmens higienos reikalavimų, darbo poza atitiko ergonominius reikalavimus.  Išvardyta drėgminio šiluminio apdorojimo įranga. Pagal nurodymus paruošta darbo vieta ir drėgminio šiluminio apdorojimo įranga. Pagal gaminio dokumentaciją nustatyti drėgminio šiluminio apdorojimo įrangos režimai (lygintuvų, lyginimo stalų, lyginimo presų, oro garo manekenų), įvertinant pateiktas gaminio ar detalių medžiagos technologines savybes. Laikantis eksploatavimo reikalavimų ir saugaus darbo instrukcijų pademonstruotas darbų atlikimas su pramoninę lyginimo įrangą (lyginimo įranga ir papildomomis lyginimo priemonėmis, lyginimo presais, oro garo manekenais). Pagal nurodymus pademonstruotas specializuotų darbų, susijusių su drėgminiu apdorojimu, atlikimas (detalių dubliavimas, minkštinimas, standinimas, padengimas antistatinio poveikio medžiaga).  Sutvarkyta darbo vieta pagal reikalavimus. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga   *Mokymo(si) priemonės:*   * Techninės priemonės mokymo(si) medžiagai iliustruoti, vizualizuoti, pristatyti * Pagrindinių ir pagalbinių medžiagų pavyzdžiai, technologinių elementų lyginimo pavyzdžiai * Pramoninės lyginimo įrangos eksploatavimo reikalavimai | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo klasė (patalpa), aprūpinta pramonine lyginimo įranga(lygintuvu, lyginimo stalu, lyginimo presu, garo oro manekenu). | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) siuvėjo ar lygiavertę kvalifikaciją arba polimerų ir tekstilės technologijos studijų krypties ar lygiavertį išsilavinimą, arba ne mažesnę kaip 3 metų siuvėjo profesinės veiklos patirtį. | |

**Modulio pavadinimas – „Darbo drabužių siuvimas“**

|  |  |  |
| --- | --- | --- |
| Valstybinis kodas | 207230004 | |
| Modulio LTKS lygis | II | |
| Apimtis mokymosi kreditais | 5 | |
| Asmens pasirengimo mokytis modulyje reikalavimai (jei taikoma) | Pasiruošimas siuvimo procesams  Siuvinio detalių siuvimas | |
| Kompetencijos | Mokymosi rezultatai | Rekomenduojamas turinys mokymosi rezultatams pasiekti |
| 1*.*Siūti darbo drabužių detales pagal nurodymus. | 1.1. Išvardyti darbo drabužių medžiagų asortimentą ir jų technologines savybes. | **Tema.** ***Darbo drabužių medžiagos ir jų charakteristikos***   * Pagrindinės darbo drabužių medžiagos * Pagalbinės darbo drabužių medžiagos * Darbo drabužių furnitūra |
| 1.2. Išvardyti darbo drabužių asortimentą, jų detales, pagrindinius ir pagalbinius kirpinius. | **Tema.** ***Darbo drabužių asortimentas***   * Darbo drabužių klasifikacija ir paskirtis * Darbo drabužių pagrindinės ir pagalbinės detalės   **Tema.** ***Darbo drabužių lekalai ir kirpiniai***   * Pagrindinių darbo drabužių detalių lekalai ir kirpiniai * Pagalbinių darbo drabužių detalių lekalai ir kirpiniai |
| 1.3. Siūti darbo drabužių siuvimo technologinius elementus. | **Tema.** ***Darbo drabužių technologinių elementų siuvimui reikalinga įranga***   * Universalios siuvimo mašinos * Specialiosios siuvimo mašinos * Mažoji mechanizacija * Drėgminio šiluminio apdorojimo įranga   **Tema.** ***Darbo drabužių technologinių elementų siuvimas***   * Darbinio švarko technologinių elementų siuvimas * Kombinezono technologinių elementų siuvimas * Puskombinezonio technologinių elementų siuvimas |
| 2. Atlikti darbo drabužių baigiamuosius siuvimo darbus pagal nurodymus. | 2.1. Atlikti furnitūros tvirtinimą, kilpų išsiuvimą pagal nurodymus. | **Tema.** ***Furnitūros tvirtinimas darbo drabužiuose***   * Sagų prisiuvimas specialiomis mašinomis pagal nurodymus * Kabliukų, sagčių, spraudžių tvirtinimas pagal nurodymus * **Tema. *Kilpų išsiuvimas darbo drabužiuose*** * Kilpų žymėjimas, paskirtis * Kilpų išmušimas specialiomis mašinomis pagal nurodymus |
| 2.2. Atlikti smulkiąją darbo drabužių apdailą pagal nurodymus. | **Tema.** ***Smulkioji darbo drabužių apdaila***   * Smulkiosios apdailos tvirtinimas rankiniu būdu (lipdukai, folija) * Smulkiosios apdailos tvirtinimas specialiosiomis mašinomis pagal nurodymus * Metalinių ženkliukų, akučių kniedijimas specialia įranga |
| Mokymosi pasiekimų vertinimo kriterijai | Pasirūpinta tinkama ir tvarkinga išvaizda, dėvėti švarūs ir tinkami darbo drabužiai bei apavas. Dirbant laikytasi asmens higienos reikalavimų, darbo poza atitiko ergonominius reikalavimus.  Išvardytas darbo drabužių medžiagų asortimentas ir jų technologinės savybės. Išvardytas darbo drabužių asortimentas, jų detalės, pagrindiniai ir pagalbiniai kirpiniai. Pagal nurodymus pasiūti darbo drabužių siuvimo technologiniai elementai (darbinio švarko, kombinezono, puskombinezono). Pagal nurodymus pademonstruotas furnitūros tvirtinimas (sagų, kabliukų, sagčių, spraudžių), kilpų išsiuvimas darbo drabužiuose. Pagal nurodymus pademonstruotas smulkiosios darbo drabužių apdailos rankiniu ir specialiosiomis mašinomis atlikimas (lipdukai, folija, metaliniai ženkliukai, akutės).  Sutvarkyta darbo vieta pagal reikalavimus. | |
| Reikalavimai mokymui skirtiems metodiniams ir materialiesiems ištekliams | *Mokymo(si) medžiaga:*   * Vadovėliai ir kita mokomoji medžiaga   *Mokymo(si) priemonės:*   * Techninės priemonės mokymo(si) medžiagai iliustruoti, vizualizuoti, pristatyti * Darbo drabužių pagrindinių ir pagalbinių medžiagų pavyzdžiai, technologinių elementų pavyzdžiai * Darbo drabužių lekalų ir kirpinių pavyzdžiai * Darbo drabužių furnitūra | |
| Reikalavimai teorinio ir praktinio mokymo vietai | Klasė ar kita mokymui(si) pritaikyta patalpa su techninėmis priemonėmis (kompiuteriu, vaizdo projektoriumi) mokymo(si) medžiagai pateikti.  Praktinio mokymo klasė (patalpa), aprūpinta universaliomis ir specialiosiomis (kraštų apsiūlėjimo, kilpų apsiūlėjimo) siuvimo mašinomis, drėgminio šiluminio apdorojimo įranga, mažosios mechanizacijos įtaisais. | |
| Reikalavimai mokytojų dalykiniam pasirengimui (dalykinei kvalifikacijai) | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) siuvėjo ar lygiavertę kvalifikaciją arba polimerų ir tekstilės technologijos studijų krypties ar lygiavertį išsilavinimą, arba ne mažesnę kaip 3 metų siuvėjo profesinės veiklos patirtį. | |

**6.4. BAIGIAMASIS MODULIS**

**Modulio pavadinimas – „Įvadas į darbo rinką“**

|  |  |
| --- | --- |
| Valstybinis kodas | 2000002 |
| Modulio LTKS lygis | II |
| Apimtis mokymosi kreditais | 5 |
| Kompetencijos | Mokymosi rezultatai |
| 1. Formuoti darbinius įgūdžius realioje darbo vietoje. | 1.1. Susipažinti su būsimo darbo specifika ir darbo vieta.  1.2. Įvardyti asmenines integracijos į darbo rinką galimybes.  1.3. Demonstruoti realioje darbo vietoje įgytas kompetencijas. |
| Mokymosi pasiekimų vertinimo kriterijai | Siūlomas baigiamojo modulio vertinimas – *atlikta (neatlikta).* |
| Reikalavimai mokymui skirtiems metodiniams ir materialiesiems ištekliams | *Nėra.* |
| Reikalavimai teorinio ir praktinio mokymo vietai | Darbo vieta, leidžianti įtvirtinti įgytas siuvėjo-operatoriaus kvalifikaciją sudarančias kompetencijas. |
| Reikalavimai mokytojų dalykiniam pasirengimui (dalykinei kvalifikacijai) | Mokinio mokymuisi modulio metu vadovauja mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) siuvėjo ar lygiavertę kvalifikaciją arba polimerų ir tekstilės technologijos studijų krypties ar lygiavertį išsilavinimą, arba ne mažesnę kaip 3 metų siuvėjo profesinės veiklos patirtį.  Mokinio mokymuisi realioje darbo vietoje vadovaujantis praktikos vadovas turi turėti ne mažesnę kaip 3 metų siuvėjo profesinės veiklos patirtį. |